Diari Oficial de la Generalitat Valenciana


Sumari del DOGV 8779, del 02-04-2020 (2020/2735)

Informació pública de l'informe ambiental i territorial estratègic de l'estudi de detall en illa del Pla parcial 1 del PAU industrial N340 de Vinaròs.
------------------------------------------------------------------------------------------------------------------------------------------------------

### Dades del document

Número de DOGV
:   8779

Data del DOGV
:   02-04-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/2735


Data del document
:   26-03-2020

Organisme emissor
:   Ajuntament de Vinaròs

Tipus de document
:   Anunci

Descriptors 

:   * Vinaròs
    * pla d'urbanisme
    * administració local

Informació pública de l'informe ambiental i territorial estratègic de l'estudi de detall en illa del Pla parcial 1 del PAU industrial N340 de Vinaròs. [2020/2735]  
Primer. En data 10 de desembre de 2.019, té entrada per la mercantil Contrata y Desarrollos de Bienes Inmuebles, SL, la documentació per a la tramitació de l'estudi de detall, segons següent descripció:  
  
  
Tipus Estudi de detall   
 Àmbit afectat Estudi de detall en illa del Pla parcial 1 del PAU industrial N340 de Vinaròs, entre carrers A PP-1, C/ dels Dauradors i C/ dels Sabaters. Parcel·la 3.1 del polígon industrial  
Instrument que el desenvolupa PGMOU   
Objecte Reordernar volums edificables en la parcel·la de referència cadastral: 1531262LY8905L4454RK, situada en l'illa del Pla parcial 1 del PAU industrial N340 , entre els carrers dels Dauradors i dels Sabaters. Es pretén augmentar l'altura reguladora d'acord amb la normativa del PGOU, en particular l'article 6.57, superar l'altura de 10,5 m fins a aconseguir els 19 m, puntualment en el volum que es detalla i grafia en els plànols que s'acompanyen.  
   
Qualificació   
del sòl Sòl urbà, ús industrial ZU8.1 1   
Classificació   
del sòl Sòl urbà   
  
   
A la vista dels següents antecedents:  
1r. Se sotmet a consulta a la Conselleria de Política Territorial, Obres Públiques i Mobilitat, Servei Territorial d'Urbanisme, aquesta emet el següent Informe:   
- L'Estudi de detall remés afecta exclusivament determinacions pròpies de l'ordenació detallada. Per tant, i de conformitat amb el que s'estableix en l'article 48.c de la Llei 5/2014, de 25 de juliol, d'ordenació del territori, urbanisme i paisatge (d'ara en avant LOTUP), segons la redacció donada a aquell precepte per l'article 115 de la Llei 10/2015, de 29 de desembre, en aquest cas l'òrgan ambiental és l'Ajuntament.  
  
De la mateixa manera, l'aprovació definitiva correspondrà també a l'Ajuntament, segons el que resulta de l'article 44.5 de la LOTUP. 2.  
  
- Vist el contingut de l'estudi de detall, i dins del tràmit de consultes previst en l'article 51 de la LOTUP, aquest Servei Territorial d'Urbanisme no té cap observació a efectuar.  
  
2n. Sol·licitat informe a la tècnica de medi ambient de l'Ajuntament, emet informe i conclou:  
«1. L'àmbit de l'estudi de detall proposat afecta una via pública en sòl urbà.  
2. Està afectat per risc d'inundació segons PATRICOVA, per perillositat geomorfològica. Així mateix, segons el Sistema Nacional de Cartografia de Zones Inundables (SNCZI), es troba en zona de flux preferent i zona inundable per a un període de retorn de 50, 100 i 500 anys. No obstant això, la modificació proposada no suposa un augment de la vulnerabilitat de la seguretat de persones i béns enfront d'avingudes ni increment de la inundabilitat de l'entorn immediat, ni aigües avall, ni es condicionen les possibles actuacions de defensa contra inundacions.  
  
3. Es troba en la zona definida com a «àmbit ampliat» del PATIVEL. No obstant això, l'actuació proposada se situa en sòl urbà ja edificat i es considera que no compromet la continuïtat ecològica, funcional i visual de l'espai litoral.  
4. No està afectat per espais naturals protegits ni espais de la Xarxa Natura 2000.  
5. No afecta sòl forestal.  
6. No té incidència sobre el paisatge, per la qual cosa no és exigible l'estudi d'integració paisatgística. El nou volum proposat queda integrat en el conjunt del polígon i s'ajusta a la tipologia d'edificis de l'entorn.  
  
Per tot això, segons el parer de qui subscriu, l'estudi de detall no tindrà efectes significatius sobre el medi ambient.»  
Examinada la documentació presentada, i de conformitat amb l'informe-proposta de la tècnica d'administració general, atés que l'estudi de detall no tindrà efectes significatius sobre el medi ambient, de conformitat amb l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, resolc:  
  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall indicat, d'acord amb els criteris de l'annex VIII de la Llei 5/2014, de 25 de juliol, de la Generalitat, d'ordenació del territori, urbanisme i paisatge, per no tindre efectes significatius sobre el medi ambient; correspon continuar la tramitació de l'aprovació de l'instrument d'acord amb l'article 57 de la normativa referida.  
   
  
Segon  
Notificar la present resolució als promotors, amb advertiment que, per no ser un acte definitiu en via administrativa, no és possible interposar-hi cap recurs, la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
   
Tercer  
Publicar en el Diari Oficial de la Generalitat Valenciana el present informe ambiental i territorial estratègic.  
El que es publica als efectes de l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
Així mateix, estarà a la disposició dels interessats en la seu electrònica d'aquest ajuntament: http://vinaros.sedelectronica.es.  
S'adverteix que, per no ser un acte definitiu en via administrativa, no és possible interposar-hi cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents. Per a això, podrà ser examinat per qualsevol interessat en les dependències municipals perquè es formulen les al·legacions que s'estimen pertinents.  
  
Vinaròs, 26 de març de 2020.- L'alcalde president de l'Ajuntament de Vinaròs: Guillem Alsina Gilabert.